**ΕΛΛΗΝΙΚΗ ΔΗΜΟΚΡΑΤΙΑ ΕΡΓΑΣΙΑ – ΥΠΗΡΕΣΙΑ ΜΕ ΠΔ 28 /80 :**

**ΝΟΜΟΣ ΑΤΤΙΚΗΣ ΕΠΕΜΒΑΣΕΙΣ ΓΙΑ ΤΗΝ ΒΕΛΤΙΩΣΗ**

**ΔΗΜΟΣ ΑΓΙΑΣ ΠΑΡΑΣΚΕΥΗΣ ΤΗΣ ΛΕΙΤΟΥΡΓ/ΤΑΣΤΟΥ 3ου ΔΗΜ.**

**Δ.Τ.Υ. ΣΧΟΛΕΙΟΥ**

**ΤΜΗΜΑ ΑΡΧ. ΣΧΕΔΙΑΣΜΟΥ**

**ΧΡΗΜΑΤΟΔΟΤΗΣΗ ΣΑΤΑ**

**ΠΡ/ΣΜΟΣ 79.897,73 ΕΥΡΩ**

**ΑΡ. ΜΕΛΕΤΗΣ 15/2013 ΑΝΑΔΟΧΟΣ : Α. ΚΟΥΓΙΟΥΜΤΖΟΓΛΟΥ**

**ΑΙΤΙΟΛΟΓΙΚΗ ΕΚΘΕΣΗ**

**(συνοδεύει τον 1ο Σ.Π. - Τακτοποιητικό και 1ο Π.Κ.Τ.Ν.Ε. )**

**Α. ΙΣΤΟΡΙΚΟ**

Η μελέτη με αριθμό 15/2013 που αφορά τις υπηρεσίες – εργασίες «Επεμβάσεις για την

βελτίωση της λειτουργικότητας του κτιρίου του 3ου Δημοτικού Σχολείου» συντάχθηκε

από τη Δ/νση Τεχνικών Υπηρεσιών του Δήμου Αγίας Παρασκευής με προϋπολογισμό

79.897,73 ΕΥΡΩ με Φ.Π.Α. 23% και με την υπ’ αριθμ. 204/2013 (ΑΔΑ : ΒΛΩΕΩ6Υ-49Υ)

Απόφαση Οικονομικής Επιτροπής εγκρίθηκαν η μελέτη και οι όροι της Διακήρυξής.

Με την υπ’ αριθμ. 309/2013 (ΑΔΑ : ΒΛ1ΗΩ6Υ-7ΒΗ) Απόφαση Οικονομικής Επιτροπής

εγκρίθηκε το πρακτικό της δημοπρασίας που διενεργήθηκε στις 04-09-2013 και

ανακηρύχθηκε μειοδότης ο Αναστάσιος Κουγιουμτζόγλου με προϋπολογισμό εργασιών

79.897,73 € συμπεριλαμβανομένου Φ.Π.Α. 23% για τις υπηρεσίες – εργασίες του

θέματος και με έκπτωση 8%.

Οι εργασίες εκτελούνται βάσει του υπ’ αριθμ. 46245/29-11-13 συμφωνητικού με ποσό

συμφωνητικού 73.505,91 € συμπεριλαμβανομένου Φ.Π.Α. 23%.

Οι εργασίες – υπηρεσίες με Π.Δ. 28/80 προβλέπονται τόσο στο Τεχνικό Πρόγραμμα όσο

και στον Προϋπολογισμό, χρηματοδοτείται από ΣΑΤΑ σε βάρος της πίστωσης με Κ.Α.

30.6261.04 του προϋπολογισμού του Οικ. Έτους 2013.

Η συμβατική προθεσμία περαίωσης των Υπηρεσιών - εργασιών; ήταν για δύο (2) μήνες

μέχρι την 29-01-2014, με την με αρ. 16/2014 απόφαση Δημοτικού Συμβουλίου δόθηκε

παράταση μέχρι την 31-03-2014.

**Β. 1ΟΣ ΣΥΓΚΡΙΤΙΚΟΣ ΠΙΝΑΚΑΣ ΕΡΓΑΣΙΩΝ**

Η προμέτρηση του αρχικού προϋπολογισμού για τις εργασίες – υπηρεσίες ασφαλτόστρωσης που είναι και οι κυριότερες εργασίες της μελέτης, έγιναν κατ’ εκτίμηση, γιατί λόγω της φύσεως τους, (προετοιμασία επιφανείας προαυλίου χώρου σχολείου για ασφαλτόστρωση και ασφαλτόστρωση αυτού), τέτοιου είδους εργασίες είναι αφανείς με συνέπεια να υπάρχει δυσχέρεια ακριβούς εκτιμήσεως. Ο παρών 1ος Συγκριτικός Πίνακας – Τακτοποιητικός δια της αυξομειώσεως υπαρχουσών εργασιών – υπηρεσιών, προσθήκης πέντε νέων και ύστερα από αναλυτικές επιμετρήσεις όπως αυτές προκύπτουν κατά την εξέλιξη της υπηρεσίας - εργασίας σύμφωνα με τις ανάγκες της και τις υποδείξεις της επιβλέπουσας υπηρεσίας ευρίσκεται σε ισοζύγιο με το συμφωνητικό.

**1. Αναλυτικότερα οι νέες τιμές μονάδος εργασιών είναι :**

1. **Άρθρο 4α Πλήρης αποκατάσταση παλαιάς περίφραξης του γηπέδου 5Χ5 και της μεταλλικής θύρας (ΝΤ1) :** (Αντικατάσταση του άρθρου 4 με το 4α)  Αποκατάσταση περίφραξης γηπέδου πόρτας και δίκτυ οροφής με τιμή κατ’ αποκοπή 1.600,00 Ευρώ: αντικαθίσταται με το άρθρο : πλήρης αποκατάσταση παλαιάς περίφραξης του γηπέδου 5Χ5 και κατασκευή συρόμενης μεταλλικής θύρας με χαμηλότερη κατ’ αποκοπή τιμή 750,00 Ευρώ.Επειδή η νέα περίφραξη του γηπέδου 5Χ5 θα έχει ύψος κυμαινόμενο μεταξύ 5,50μ. έως 6 μ. και η μπάλα λόγω της μικρής ηλικίας των παιδιών λογικά δεν είναι δυνατόν να υπερβαίνει τα προαναφερθέντα ύψη. Συνέπεια αυτού είναι να παρέλκει η τοποθέτηση δικτύου οροφής με προφανή μείωση της όλης δαπάνης
2. **Άρθρο 5α Ασφαλτική συγκολλητική επάλειψη (ΝΤ2) :** (Αντικατάσταση του άρθρου 5 με το 5α) : εδώ μειώνεται η επιφάνεια στα 1.588,00 m2 και η τιμή μονάδος της εργασίας αυτής εκ του λόγου ότι από το σύνολο της επιφανείας των 2.090,00 m2 σε τμήμα αυτής διαστρώνεται ισοπεδωτική στρώση. Η επιφάνεια αυτή έχει εμβαδό 502,00 m2 άρα απομένουν 2.090,00 – 502,00 = 1.588,00 m2. Επι πλέον μειώνεται η αρχική τιμή που υπήρχε στην εργασία κατά 33% περίπου λόγω εκλείψεως του πικουνίσματος.
3. **Άρθρο 12** **Φρεζάρισμα ασφαλτικής επιφανείας (ΝΤ3)** : επιφανείας 2.090,00 μ2, η εργασία αυτή κατέστη αναγκαία εξ’ αιτίας της κακής ποιότητος του υπάρχοντος οδοστρώματος και τυχόν προσπάθεια αδροποίησης της παλαιάς επιφανείας με τη μέθοδο του πικουνίσματος ώστε σ’ αυτήν να προσκολληθεί η νέα τοιαύτη θα είχε καταστροφικές συνέπειες επι του συνόλου της υπάρχουσας ασφαλτικής επιφανείας. Εν ολίγοις θα είχε φύγει το 90% της παλαιάς ασφαλτικής επιφανείας. Με την χρησιμοποιηθείσα μέθοδο διασώθηκε άνω του 70% της παλαιάς επιφανείας. Είναι ευνόητη η διαφορά σε δαπάνη η οποία θα βάρυνε το έργο σε εκσκαφές ,αποκομιδές αχρήστων , εξυγιάνσεις χωμάτινων επιφανειών με θραυστά υγιή υλικά λατομείου για τα οποία δεν υπήρχε καμία πρόβλεψη στη μελέτη, πλην όμως θα καθίσταντο τελείως απαραίτητα και θα εκτόξευαν τη δαπάνη του έργου σε ύψος αδύνατον να αντιμετωπισθεί εντός του υπάρχοντος προϋπολογισμού.
4. **Άρθρο 13** **Ασφαλτική ισοπεδωτική στρώση επιφανείας 35,00 tον (ΝΤ4)** : προστέθηκε το άρθρο αυτό για την επούλωση κενών στην επιφάνεια της υπάρχουσας ασφάλτου. Τα κενά αυτά στον υπάρχοντα ασφαλτοτάπητα προέκυψαν α) από τις εργασίες που πραγματοποιήθηκαν για το κόψιμο των ριζών των δένδρων που υπήρχαν στο προαύλιο και είχαν ρηγματώσει σε σημαντικό μήκος τόσο την επιφάνεια του γηπέδου 5x5 όσο και την επιφάνεια των γηπέδων μπάσκετ και βόλευ β) μετά το φρεζάρισμα και την αφαίρεση κατεστραμμένου φλοιού ασφάλτου.
5. **Άρθρο 14** **Ασφαλτική προεπάλειψη** **(ΝΤ5)** : επιφανείας 502,00 μ2 : Προστέθηκε το άρθρο αυτό επειδή προέκυψε ανάγκη προεπάλειψης πάνω στην επιφάνεια 3Α α) η οποία εμφανίστηκε μετά το φρεζάρισμα λόγω απαλοιφής του υπάρχοντος ασφαλτικού φλοιού οδοστρώματος, το οποίο σε αρκετά μέρη δεν υπερέβαινε το ενάμισι εκατοστό και β) στις επιφάνειες που εμφανίστηκαν μετά την αφαίρεση των ριζών των δένδρων και οι οποίες είχαν καταστρέψει τον υπάρχοντα ασφαλτικό φλοιό.

**2. Αναλυτικότερα οι εργασίες – υπηρεσίες στις οποίες υπάρχουν αυξομειώσεις είναι :**

1. **Άρθρο 1** Αποξήλωση πλαστικού χλοοτάπητα : υπάρχει μείωση από 800,00 μ2 επιφάνεια στα 759,05 μ2 επιφάνεια.
2. **Άρθρο** **2** Μεταφορές με αυτοκίνητο : υπάρχει αύξηση από 600,00 t χλμ σε 1.750,00 t χλμ εξαιτίας του συνολικού όγκου υλικών που απορρίφθηκαν στη χωματερή από τον ολικό όγκο των αποξηλωθέντων υλικών. Λόγω της κακής κατάστασης της ασφαλτοστρωμένης επιφανείας του προαυλίου του σχολείου, λόγω του ότι οι ρίζες των δένδρων είχαν ρηγματώσει την υπάρχουσα άσφαλτο οι οποίες κοπήκανε και επειδή το πάχος της σε πολλά σημεία είναι 1,50 εκατοστά μετά το φρεζάρισμα είχαμε αύξηση μπαζών.
3. **Άρθρο** **3** Προμήθεια και τοποθέτηση τεχνητού χλοοτάπητα : υπάρχει μείωση από 800,00 μ2 επιφάνεια σε 759,05 μ2 επιφάνεια μετά από ακριβή επιμέτρηση.
4. **Άρθρο 6** Ασφαλτική στρώση κυκλοφορίας 0,035 μ. με χρήση κοινής ασφάλτου της παλαιάς ασφάλτου: Εδώ έχουμε επάυξηση της επιφανείας που διαστρώνεται με ασφαλτικό υλικό και μετά από ακριβή επιμέτρηση στα 2.090,00 m2.
5. **Άρθρο** **7** Επίστρωση με ακριλική βαφή πάχους 1,6-1,9 χιλ. επιφάνεια 510,00 μ2 : υπάρχει μικρή αύξηση σε 546,93 μ2 μετά από ακριβή επιμέτρηση του υπάρχοντος γηπέδου μπάσκετ.
6. **Άρθρο 8** Γραμμογράφηση με ανεξίτηλο λευκό πολυβινυλικό χρώμα επιφανείας 750,00 μ.μ. : υπάρχει μείωση στα 420,00 μ.μ. διότι η προμέτρηση του αρχικού προϋπολογισμού έγινε κατ΄ εκτίμηση.
7. **Άρθρο** **9** Αφαίρεση πλήρης παλαιών μονοτικών υλικών δια καύσεως επιφάνειας 370,00 μ2 : μείωση στα 73,44 μ2. Ύστερα από επιτόπου αυτοψία, καθαρισμό των σωλήνων απορροής ομβρίων και καθαρισμό της ταράτσας στο ισόγειο κτίριο που βρίσκετε κοντά στις τουαλέτες, επανεκτιμήθηκε ότι τα τμήματα της μόνωσης που πρέπει να επανακατασκευαστούν είναι 73,44 μ2, στα υπόλοιπα η μόνωση είναι σε καλή κατάσταση.
8. **Άρθρο** **10** Επίστρωση απλή με ασφαλτόπανο επιφανείας 370,00 μ2 : μείωση σε 73,44 μ2. Ύστερα από επιτόπου αυτοψία, καθαρισμό των σωλήνων απορροής ομβρίων και καθαρισμό της ταράτσας στο ισόγειο κτίριο που βρίσκετε κοντά στις τουαλέτες, επανεκτιμήθηκε ότι τα τμήματα της μόνωσης που πρέπει να επανακατασκευαστούν είναι 73,44 μ2, στα υπόλοιπα η μόνωση είναι σε καλή κατάσταση.
9. **Άρθρο** **11** Εργασίες μετατόπισης θυρών κατ΄ αποκοπή 1.727,00 Ευρώ : δεν απαιτήθηκαν τέτοιου είδους εργασίες οπότε υπάρχει μείωση όλου του ποσού.

Ο παρών 1ος συγκριτικός πίνακας συντάσσεται για να συμπεριλάβει, να τροποποιήσει και να συμπληρώσει τις ποσότητες των απαραίτητων υπηρεσιών - εργασιών όπως αυτές προκύπτουν κατά την διάρκεια της εκτέλεσης τους. Η παραπάνω εργασία – υπηρεσία αφορά τις επεμβάσεις που χρειάζεται να γίνουν για να βελτιωθεί η λειτουργικότητα του χώρου δραστηριότητος των παιδιών του 3ου Δημοτικού Σχολείου Αγίας Παρασκευής. Ούτω πως η συνολική δαπάνη του έργου συνεχίζει να είναι αυτή της υπογραφείσης συμβάσεως, δηλαδή 73.505,91 Ευρώ συμπεριλαμβανομένου του ΦΠΑ.

Αγία Παρασκευή …/…./2014

Ο ΣΥΝΤΑΞΑΣ

Γεώργιος Μανωλάς

Μηχανικός Δομικών Έργων Τ.Ε.

Με βαθμό Δ’